sagorsarker/bangla-wikipedia huggingface dataset:
বহির্জাত অর্ধপরিবাহী

বহির্জাত অর্ধপরিবাহী () বলতে অপদ্রব্য মিশ্রিত অর্ধপরিবাহীকে বোঝায়। নিয়ন্ত্রিত ডোপিং এর মাধ্যমে এর পরিবাহিতা বৃদ্ধি করা হয়। এতে সুবিধাজনক অপদ্রব্য নিয়ন্ত্রিতভাবে অতি সামান্য পরিমাণে মেশালে এতে বিপুল পরিমাণ হোল বা মুক্ত ইলেক্ট্রন সৃষ্টি হয়, যা এর পরিবাহিতা বহুগুণ বৃদ্ধি করতে পারে। ডোপায়নকৃত অপদ্রব্যের উপর ভিত্তি করে বহির্জাত অর্ধপরিবাহী p-টাইপ ও n-টাইপ এই দুই ধরনের হয়।
কোন বিশুদ্ধ অর্ধপরিবাহীতে ত্রিযোজী মৌল অপদ্রব্য হিসেবে অতিসামান্য পরিমাণে মেশানো হলে যে বহির্জাত অর্ধপরিবাহী উৎপন্ন হয় তাকে p-টাইপ অর্ধপরিবাহী বলা হয়। এতে চতুর্যোজী অর্ধপরিবাহীর সাথে ত্রিযোজী অপদ্রব্য (যেমনঃ সিলিকন, অ্যালুমিনিয়াম) অতিসামান্য পরিমাণে মিশিয়ে p-টাইপ অর্ধপরিবাহী প্রস্তুত করা হয়। এর কেলাসে প্রচুর পরিমাণে হোল সৃস্টি হয়।
কোন বিশুদ্ধ অর্ধপরিবাহীতে পঞ্চযোজী মৌল অতিসামান্য পরিমাণে অপদ্রব্য হিসেবে মেশালে যে বহির্জাত অর্ধপরিবাহী সৃষ্টি হয় সেটা n-টাইপ অর্ধপরিবাহী। ঋণাত্মক আধান বিশিষ্ট ইলেকট্রনই এই অর্ধপরিবাহীর আধান বহন করে বলে এরূপ অর্ধপরিবাহীর নামকরনে Negative শব্দের n-নিয়ে n-টাইপ অর্ধপরিবাহীর নামকরণ করা হয়েছে। পঞ্চযোজী মৌল্গুলির মাঝে আর্সেনিক, ফসফরাস, এন্টিমনি, বিসমাথ ইত্যাদি বেশি ব্যবহৃত হয়।
পণ্য জীবনচক্র

শিল্প ক্ষেত্রে, পণ্য জীবনচক্র ব্যবস্থাপনা বলতে বোঝায়, একটি পণ্য তৈরি করার শুরু থেকে প্রকৌশল নকশা এবং উৎপাদন, সেবা ও উৎপাদিত পণ্যের বিপনন ইত্যাদির সামগ্রিক ব্যবস্থা করার প্রক্রিয়া। এটি জনশক্তি, উপাত্ত, পদ্ধতিসমূহ ও ব্যবসায় কৌশলকে একত্রিত করে এবং পণ্য সম্পর্কিত তথ্য প্রদান করে যা কোম্পানি ও তাদের অন্যান্য প্রতিষ্ঠানের জন্য মেরুদন্ড হিসেবে কাজ করে।
বর্ধিত ব্যবসায়ের উৎসাহ বর্তমানে পরিচিত হচ্ছে পণ্য জীবনচক্র ব্যবস্থাপনা নামে যেটা এসেছে আমেরিকান মটরস কর্পোরেশন (এএমসি)। ফ্রানকোইস কাসটাইং, “পণ্য প্রকৌশল ও উন্নয়ন” এর সহ-সভাপতি এর মতে, ১৯৮৫ সালে অটোগাড়ি প্রস্তুতকারীরা বড় বড় প্রতিযোগীর সাথে ভালভাবে প্রতিযোগিতা করার জন্য এমন একটি উপায় বের করার চেষ্টা করছিল যেটা পণ্য উন্নয়ন প্রক্রিয়াকে ত্বরান্বিত করবে।
বড় ধরনের বাজেটের ঘাটতির কারণে জেনারেল মটরস, ফর্ট এবং অন্যান্য বিদেশি প্রতিযোগিরা গবেষণা ও উন্নয়নের উপর বেশি গুরুত্ব দিচ্ছিল তাদের প্রধান পণ্যগুলোর (বিশেষ করে জীপ গাড়ি) জীবন চক্র বৃদ্ধি করার জন্য।
পরিপক্ব জীপ চেরকি (এক্সজে) যেটা আধুনিক স্পর্টস ইউটিলিটি গাড়ি হিসেবে বাজারে ছাড়ার পর, এএমসি একটি নতুন মডেল উন্নয়ন করার কাজ শুরু করেছিল, যেটা পরে “জীপ গ্রান্ড চেরকি” নামে বাজারে আসে। প্রথমে তারা দ্রুত পণ্য উন্নয়নের জন্য কম্পিউটার নিয়ন্ত্রিত নকশা (CAD) সফটওয়্যার ব্যবহার করেছিল যা প্রকৌশলীদের বেশি উৎপাদনশীল করে। তাদের দ্বিতীয় প্রচেষ্টা ছিল নতুন যোগাযোগ পদ্ধতি যা দ্রুত দ্বন্দ্ব মীমাংসা করতে ব্যবহারিত হত এবং প্রকৌশলীক পরিবর্তন কমিয়ে ছিল, কারণ সব নকশা ও তথ্য কেন্দ্রীয় ডাটাবেস এ সংরক্ষণ করা থাকত। পণ্য উপাত্ত ব্যবস্থাপনা ছিল খুবই কার্যকরি, যেটা এএমসি পরে ক্রাইসলার ক্রয় করেছিল, এই পদ্ধতি পরবর্তীতে ব্যবসায়ের অন্যান্য অংশে প্রসারিত করা হয় পণ্য নকশা ও তৈরিকরণ এর সাথে নিয়োজিত সকলকে একত্রিত করার জন্য। ব্যবস্থাপনা প্রযুক্তির প্রাথমিক ব্যবহারের মাধ্যমে, ক্রাইসলার নিজেকে মোটরযান শিল্পে সস্তা দামের গাড়ি প্রস্তুতকারী হিসেবে প্রতিষ্ঠিত করেছিল, ১৯৯০ সালের মাঝামাঝিতে শিল্পের গড় উন্নয়ন ব্যয় অর্ধেকে নেমেছিল।
১৬ মিলিমিটার চলচ্চিত্র

১৬ মিমি ফিল্ম ফিল্মের ক্ষেত্রে একটি ঐতিহাসিকভাবে জনপ্রিয় ও লাভজনক গেজ। ১৬ মিমি বলতে বোঝায় ফিল্মের দৈর্ঘ্য, যেমন সুপরিচিত ৮ ও ৩৫ মিমি। এটি প্রেক্ষাগৃহের বাইরে শিল্প, শিক্ষা ইত্যাদি ক্ষেত্রে চলচ্চিত্র নির্মাণে বা অল্প বাজেটের মোশন পিকচারে ব্যবহৃত হয়। বহু দশক ধরে ৮ মিমি ফিল্ম এবং পরে সুপার ৮ ফিল্মের পাশাপাশি এটিও শৌখিন বা ঘরে বসে মুভি বানানোয় জনপ্রিয় ছিল। ১৯২৩ সালে ইস্টম্যান কোডাক বের করে ১৬ মিমির জন্য প্রথম "আউটফিট" যাতে ছিল একটি ক্যামেরা, প্রজেক্টর, ট্রাইপড, স্ক্থিন ও স্প্লিসার, মোট $335 মূল্যে। আরসিএ-ভিক্টর ১৯৩২ সালে একটি ১৬ মিমি সবাক মুভি প্রজেক্টর এবং ১৯৩৫ সালে একটি অপটিকাল সাউন্ড-অন-ফিল্ম ১৬ মিমি ক্যামেরা বাজারে ছাড়ে।
ইস্টম্যান কোডাক ৩৫ মিমি ফিল্মের চেয়ে কম দামের শৌখিন বিকল্প হিসেবে ১৬ মিমি ফিল্ম বের করে ১৯২৩ সালে। ১৯২০-এর দশকে পেশাদার কর্মীরা এই ফরম্যাটটিকে বলতেন নিম্নমানের বা সাব-স্যান্ডার্ড।
কোডাক উইলার্ড বীচ কুককে তার প্যাথেস্কোপ অফ আমেরিকা কোম্পানি থেকে ভাড়া করে আনে নতুন ১৬ মিমি "কোডাস্কোপ লাইব্রেরি" তৈরি করার জন্য। বাড়িতে বসে মুভি বানাবার পাশাপাশি লোকেরা সেই লাইব্রেরি থেকে ফিল্ম কিনতে বা ভাড়া নিতে পারতো, যা এই ফরম্যাটটির বিক্রি বাড়াতে সহায়ক হয়েছিল।
শৌখিন ব্যবহারের জন্য তৈরি ১৬ মিমি ফিল্মটি সেসব ফিল্ম বেসের অন্যতম যেগুলোতে এসিটেট-নিরাপদ ফিল্ম ব্যবহৃত হয়। কোডাক এই ফিল্মে কখনোই নাইট্রেট ফিল্ম ব্যবহার করেনি নাইট্রেট বেসের উচ্চ দাহ্যতার কারণে।৩৫ মিমি নাইট্রেট ফিল্ম ১৯৫২ সালে বন্ধ করে দেয়া হয়।
হাটশেরপুর ইউনিয়ন

হাটশেরপুর ইউনিয়ন বাংলাদেশের বগুড়া জেলার সারিয়াকান্দি উপজেলার একটি ইউনিয়ন। হাটশেরপুর ইউনিয়ন সারিয়াকান্দি উপজেলার উত্তর অংশে অবস্থিত। এই ইউনিয়নের পূর্বে ও উত্তরে যমুনা নদী ও পশ্চিমে বাঙ্গালী নদী প্রবাহিত।
এ ইউনিয়নের উত্তরে সোনাতলা উপজেলার পাকুল্যা ইউনিয়ন, পূর্বে মাদারগঞ্জ উপজেলা, দক্ষিণে ধুনট উপজেলা এবং পশ্চিমে গাবতলী উপজেলা। এই ইউনিয়নের পূর্ব ও উত্তরে যমুনা নদী এবং পশ্চিম ও দক্ষিণ পশ্চিমে বাঙ্গালি নদী প্রবাহিত।
হাটশেরপুর ইউনিয়ন সারিয়াকান্দি উপজেলার আওতাধীন ৪নং ইউনিয়ন পরিষদ। এই ইউনিয়নে ৯টি ওয়ার্ড আছে।
১নং ওয়ার্ডটি নিজবলাইল উত্তর পাড়া ও নিজবলাইল মধ্য পাড়া নিয়ে গঠিত।
২নং ওয়ার্ড নিজবলাইল দক্ষিণ পাড়া ও নিজবলাইল পশ্চিম পাড়া নিয়ে গঠিত।
৩নং ওয়ার্ড তাজুরপাড়া, নিজ বরুরবাড়ি (ভেগিরপাড়া) ও বরুরবাড়ী।
কথিত আছে, একসময় হাটশেরপুর ইউনিয়নটি ছিল জঙ্গলে ভরা। এখানে খুবই কম মানুষ বসবাস করত। জয়পুরহাট এর ঘোড়াঘাট এলাকা থেকে কিছু লোক এই ইউনিয়নে প্রথম বসতি স্থাপন করে।তারপর আস্তে আস্তে ইউনিয়নটি জনবসতিপূর্ণ হয়। একসময় সেন বংশের রাজারা এখানে জমিদারি করতেন। বিখ্যাত জমিদার পরিবারের হাতি ও ঘোড়া গুলো একসময় এই ইউনিয়নে চলাচল করত। ১৯৭১ সালের মুক্তিযুদ্ধে এই এলাকায় মুক্তিবাহিনীর সাথে পাকবাহিনীর ব্যাপক যুদ্ধ সংগঠিত হয়।
১. বাংলাদেশ জাতীয় তথ্য বাতায়ন (জুন, ২০১৪)। "এক নজরে সারিয়াকান্দি"। গণপ্রজাতন্ত্রী বাংলাদেশ সরকার। সংগৃহীত ১৪ জুলাই, ২০১৬।
খাদ্যশস্য

খাদ্যশস্য এক প্রকার ঘাস তার শস্যদানার ভোজ্য উপাদানের জন্য চাষ করা হয় (উদ্ভিদবিদ্যা অনুযায়ী, এক ধরনের ফল যাকে caryopsis বলা হয়), যা রেণু, জীবাণু, এবং তুষ গঠিত। খাদ্যশস্য শস্য বৃহত্তর পরিমাণে জন্মায় এবং বিশ্বব্যাপী অন্য কোনো ধরনের শস্যের তুলনায় বেশি খাদ্য শক্তি প্রদান এবং সেইজন্য একে প্রধানতম ফসল বলা যায়। এর অন্য উদ্ভিদ পরিবার থেকে ও শস্য ভোজন করা যায়, যেমন বাজরা (Polygonaceae), quinoa (Amaranthaceae) এবং চিয়া (Lamiaceae) যা pseudocereals হিসাবে উল্লেখ করা হয়।
তাদের প্রাকৃতিক আকারে (পুরো শস্য হিসেবে), খাদ্যশস্য একটি ভিটামিন, খনিজ পদার্থ, শর্করা, চর্বি, তেল, এবং প্রোটিন সমৃদ্ধ উৎস। যখন তুষ এবং জীবাণু অপসারণের দ্বারা পরিশ্রুত করা হয়, তখন অবশিষ্ট অংশটুকু endosperm বেশিরভাগ কার্বোহাইড্রেট হয়। কিছু উন্নয়নশীল দেশগুলির মধ্যে শস্য মতে ধান, গম, ভুট্টা, বা ভুট্টার আকারে দানা দৈনন্দিন জীবন যাপনের বেশিরভাগ লোক ই চাষ করে। উন্নত দেশগুলোতে, খাদ্যশস্য খরচ মধ্যপন্থী এবং বৈচিত্রময় কিন্তু এখনও সারগর্ভ।
খাদ্যশস্য শব্দটি "Ceres থেকে প্রাপ্ত", the Roman goddess of harvest and agriculture.
কৃষি কাজ বর্ধিত জনসংখ্যার সাহায্য করে, বৃহত্তর সমাজকে নেতৃত্ব দিতে ও অবশেষে শহর উন্নয়নেও। এছাড়া প্রয়োজনে বৃহত্তর প্রতিষ্ঠানের জন্য রাজনৈতিক শক্তি তৈরী করে (এবং সামাজিক স্তরবিন্যাস সৃষ্টির), শ্রম আইন, ফসল বরাদ্দ, জল এবং ভূমি প্রবেশের অধিকার সংক্রান্ত সিদ্ধান্ত তৈরি করে। কৃষি কাজ পুষ্টিহীনতা দূর করে, জনসমষ্টি কে দীর্ঘ সময়ের জন্য বসতি স্থাপন করতে বাধ্য করে, যা উপাদান পণ্য আহরণে সাহায্য করে।
স্থানকালের বক্রতা

স্থানকালের বক্রতা হলো আলবার্ট আইনস্টাইন কর্তৃক প্রণীত সাধারণ আপেক্ষিকতার মহাকর্ষ বিষয়ক এক প্রস্তাবনা।
স্থানকালের বক্রতা বোঝার আগে আমাদের বোঝতে হবে স্থানকাল বা Spacetime কী। আগে অর্থাৎ অতীতে আমরা সবাই ভাবতাম যে আমাদের পুরো মহাবিশ্বটা হলো ত্রিমাত্রিক মানে শুধু দৈর্ঘ্য, প্রস্থ আর উচ্চতাবিশিষ্ট। কিন্তু আইনস্টাইনের মতে আমাদের মহাবিশ্ব হলো চতুর্মাত্রিক অর্থাৎ দৈর্ঘ্য, প্রস্থ, উচ্চতা আর সময়কে নিয়ে গঠিত। আর এই স্থানের তিন মাত্রা আর সময়ের একমাত্রাকে মিলিতভাবে একসাথে বলে স্থানকাল বা স্পেস-টাইম। সোজা কথায় চতুর্মাত্রিক এই মহাবিশ্বের প্রতিটা অংশই হলো স্থানকাল (Space-time) ।
যখন একটা বস্তুকে আমরা মহাকাশে স্থাপন করব তখন সেই বস্তুটা তার চারপাশের স্থানকালকে বাকিয়ে ফেলবে। কোনো একটি বস্তুর কারণে স্থানকালের যে ধরনের বক্রতা তৈরী হয় তাকেই বলে স্থানকালের বক্রতা বা Space-time Curvature। জেনারেল থিওরি অফ রিলেটিভিটি অনুযায়ী, কোনো বস্তুর উপর স্থানকালের বক্রতার প্রভাবই হলো মহাকর্ষ আর এই প্রভাব কোনো প্রকার আকর্ষণবল নয়। কোনো একটি বস্তুকে মহাকাশে স্থাপন করলে বস্তুটি শুধুমাত্র তার চারপাশের স্থান বা স্পেসকেই বাকিয়ে ফেলে না বরং সময়কেও বাকিয়ে ফেলে। এইকারণে স্থানকালের বক্রতার কারণে সময় ধীরে চলে, একে বলা হয় মহাকর্ষীয় কাল দীর্ঘায়ন বা Gravitational Time dilation। আবার একইভাবে কোনো একটি বস্তুর স্থানকালের বক্রতার ফলে বস্তুটির চারপাশের স্পেস বা স্থানও বেকে যায়। এখন যদি কোনো বস্তু যথেষ্ট শক্তিশালী স্থানকালের বক্রতা তৈরী করতে পারে তাহলে বস্তুটি তার চারপাশের স্থানকে বা স্পেসকে এমনভাবে বাকিয়ে দেয় যে, কোনোকিছু এমনকি আলোও তা থেকে বের হতে পারে না। কারণ তখন বস্তুটির চারপাশের স্পেস এমনভাবে বেকে যায় যে, যাই এর ভেতরে একবার ঢোকে তা বার বার একই জায়গায় ফিরে আসে; ফলে তা কখনো বের হতে পারে না। যেমন ব্ল্যাকহোলের ক্ষেত্রে হয়। ব্ল্যাকহোল তার চারপাশের স্পেসকে এমনভাবে বাকিয়ে দেয় যে, যা এর ভেতরে একবার ঢোকে তা কখনো বের হতে পারে না।
শাফায়াত (ইসলাম)

শাফায়াত বলতে ইসলামি পরিভাষায় কল্যাণ ও ক্ষমার জন্য আল্লাহর নিকট নবি-রাসুলগণের সুপারিশ করাকে বোঝায়। হাশরের ময়দানে আল্লাহর কাছে নবি-রাসুলগণ শাফায়াত করবেন।
কিয়ামতের দিন আল্লাহ মানুষের সব কাজকর্মের হিসাব নেবেন। তারপর আমল অনুযায়ী প্রত্যেকের জন্য জান্নাত ও জাহান্নাম নির্ধারণ করবেন। এসময় নবি-রাসুল ও পুণ্যবান বান্দাগণ আল্লাহর দরবারে শাফায়াত করবেন। ফলে অনেক পাপীকে মাফ করে দেওয়া হবে।
মূলত দুটি কারণে শাফায়াত করে হবে। যথা:
শাফায়াত দুই ধরনের। যথা:
কিয়ামতের দিন যখন মানুষ অসহনীয় দুঃখ-কষ্টে নিপতিত থাকবে তখন আদম, নূহ, মুসা প্রভৃতি নবিদের নিকট উপস্থিত হয়ে শাফায়াতের অনুরোধ করবে। তারা সকলেই অপারগতা প্রকাশ করবে। এসময় সবাই মহানবীর নিকট উপস্থিত হবে। তখন রাসূলুল্লাহ সাজদাহ করবেন এবং আল্লাহর প্রশংসা ও তার মর্যাদা বর্ণনা করবেন। তারপর তিনি তার রবের নিকট সুপারিশ করার অনুমতি চাইবেন। আল্লাহ তা‘আলা তাকে অনুমতি দিবেন। এরপর রাসূলুল্লাহ (তাদের জন্য) সুপারিশ করবেন। একে শাফায়াতে কুবরা (সর্বশ্রেষ্ঠ শাফায়াত) বলা হয়।
এরূপ শাফায়াত করার অধিকার একমাত্র মহানবীর থাকবে। এছাড়াও মহানবী জান্নাতে প্রবেশের উপযোগী ব্যক্তিদের জান্নাতে প্রবেশ করার অনুমতি দেওয়ার জন্য "আল্লাহ"তায়ালার নিকট সুপারিশ করবেন। এর পরেই মুমিনগণ জান্নাতে প্রবেশ পারবেন
কিয়ামতের দিন পাপীদের ক্ষমা ও পুণ্যবানদের মর্যাদা বৃদ্ধির জন্য শাফায়াত করা হবে। এটাই শাফায়াতে সুগরা। নবি-রাসুল, ফেরেশতা, শহিদ, আলিম, হাফেজ এ শাফায়াতের সুযোগ পাবেন। কুরআন ও সিয়াম (রোজা) শাফায়াত করবে বলেও হাদিসে উল্লেখ আছে।
মহানবীর অনেক হাদিসে শাফায়াত করার কথা বলেছেন।
তিনি বলেছেন, 
অন্য একটি হাদিসে তিনি বলেছেন,
শবনম বুবলি

শবনম ইয়াসমিন বুবলি হচ্ছেন একজন বাংলাদেশী চলচ্চিত্র অভিনেত্রী এবং প্রাক্তন সংবাদ পাঠিকা। তিনি বাংলাভিশনে সংবাদ পাঠিকা হিসাবে কর্মজীবন শুরু করেন। ২০১৬ সালে "বসগিরি" চলচ্চিত্রে অভিনয়ের মাধ্যমে বাংলাদেশ চলচ্চিত্র শিল্পে তার অভিষেক ঘটে। চলচ্চিত্রটির মাধ্যমে তিনি শ্রেষ্ঠ নবীনশিল্পী বিভাগে মেরিল-প্রথম আলো পুরস্কার অর্জন করেন।
বুবলি বাংলাদেশের নোয়াখালী জেলার সোনাইমুড়িতে একটি বাঙালি মুসলমান পরিবারে জন্মগ্রহণ করেন। তিনি অর্থনীতিতে সরকারি তিতুমীর কলেজ থেকে স্নাতক পাস করেন। তিনি বর্তমানে ঢাকা বিশ্ববিদ্যালয়-এ এমবিএ পড়ছেন।
চার ভাই বোনের মধ্যে বুবলি তৃতীয়। বড় বোন নাজনীন মিমি ও আরেক বোন শারমিন সুইটি, যিনি একটি বেসরকারী চ্যানেলের সংবাদ পাঠিকা।
বুবলির কর্মজীবন শুরু হয় সংবাদ পাঠ দিয়ে। তিনি বাংলাদেশের জনপ্রিয় বেসরকারী টেলিভিশন চ্যানেল বাংলাভিশন-এ ২০১৩ সালে সংবাদ পাঠ শুরু করেন। ২০১৬ সালে "বসগিরি" চলচ্চিত্রের পরিচালক শামীম আহমেদ রনি তাকে এই চলচ্চিত্রে অভিনয়ের প্রস্তাব দিলে তিনি সম্মত হন। অপু বিশ্বাসকে এই চরিত্রের জন্য নির্বাচন করা হয়েছিল। পরে অপু বিশ্বাস নিজেকে এই চলচ্চিত্র থেকে সরিয়ে নিলে তার স্থানে বুবলিকে নির্বাচন করা হয়। এই চলচ্চিত্রে তার বিপরীতে অভিনয় করেন শাকিব খান। এই ছবির শুটিং চলাকালীন তিনি "শ্যুটার" চলচ্চিত্রে অভিনয়ের প্রস্তাব পান। ছবিটি পরিচালনা করেছেন রাজু চৌধুরী এবং এই ছবিতেও তার বিপরীতে ছিলেন শাকিব খান। চলচ্চিত্র দুটি ঈদুল আযহায় সারাদেশে মুক্তি পায়।
২০১৬ সালে বসগিরি ছবির শুটিংয়ের সময় ও পরবর্তী বিভিন্ন সময়ে শাকিব খান ও বুবলীর প্রেম নিয়ে গুঞ্জন উঠে। ২০২০ সালের জানুয়ারিতে বুবলি যুক্তরাষ্ট্রে পাড়ি জমান, তখন গুঞ্জন উঠে বুবলী গর্ভবতী ও সন্তান জন্মদানের জন্য বিদেশ গিয়েছেন। তাদের প্রেম-বিয়ে নিয়ে দীর্ঘদিন গুঞ্জন থাকলেও দু’জনেই বিষয়টি গোপন রাখেন। ২০২২ সালের ২৭ সেপ্টেম্বর বুবলী তার ফেসবুক পাতায় বেবি বাম্পের দুটি ছবি প্রকাশ করেন, যদিও তিনি তখন গর্ভবতী ছিলেন না। সন্তানের বিষয়টি এতদিন গোপন রাখায় ও বিয়ের প্রসঙ্গে কিছু প্রকাশ না করায় তখন বিভিন্ন মহলে প্রশ্ন উঠে। পরে ৩০ সেপ্টেম্বর শাকিব ও বুবলি উভয় তাদের ফেসবুক পাতায় সন্তানের ছবি প্রথমবারের মতো পোস্ট করেন, জানান শেহজাদ খান বীর তাদের সন্তান।
২০২২ সালের ৩ অক্টোবর বুবলি জানান, ২০১৮ সালের ২০ জুলাই তিনি ও শাকিব খান বিয়ে করেন। ২০২০ সালের ২১ মার্চ যুক্তরাষ্ট্রের লং আইল্যান্ড ইহুদি মেডিকেল সেন্টারে তাদের পুত্র সন্তানের জন্ম হয়।
গথিক ভাষা

গথিক ভাষা হচ্ছে একটি বিলুপ্ত জার্মানীয় ভাষা। এটি ছিল প্রাক্তন গথ সম্প্রদায়ের প্রধান ভাষা।"কোডেক্স আর্জেন্টাস" ("সিলভার বুক/কেডেক্স" এর ল্যাটিন), যা ছিল ৪র্থ শতাব্দির বাইবেলের ৬ষ্ঠ শতাব্দীও একটি অনুবাদ, এর ভাষা ছিল এটি। এবং এর জন্যই ভাষাটি বিখ্যাত। গথিক ভাষাই একমাত্র পূর্ব জার্মানীয় ভাষা যার রয়েছে বিপুল পরিমাণ পাঠ্যাংশ।
একটি জার্মান ভাষা হিসেবে গথিক ভাষা ইন্দো-ইউরোপীয় ভাষা গোত্রের অর্ন্তভূক্ত। এটি সবচেয়ে পুরাতন জার্মান ভাষা যা দীর্ঘ বই-পুস্তকে ব্যবহৃত হয় যদিও আধুনিক কোন ভাষা এর কোন বংশধর নয়। সবচেয়ে পুরাতন গথিক ভাষার প্রামান্য দলিল পাওয়া যায় ৪র্থ শতাব্দির দিকে। ৬ষ্ঠ শতাব্দির মধ্য দিকে গথিক ভাষা বিলুপ্ত হতে থাকে। ফ্রাঙ্কদের নিকট গথ সম্প্রদায়ের পরাজয়ই এই বিলুপ্তির প্রধান প্রভাবক।
একেবারে সামান্য পরিমাণ গথিক ভাষার দলিলাদি এখন পর্যন্ত আবিষ্কৃত হয়েছে। এর থেকে যে পরিমাণ তথ্যাদি উদ্ধার করা হয়েছে তার মাধ্যমে ভষাটির পুনর্গঠন সম্ভব হয়নি। আর একটি কারণ হল এখন পর্যন্ত যতটুকু গথিক ভাষার দলিলাদি পাওয়াগেছে সেগুলো মূলত অন্য ভাষার (উদাহরনস্বরুপ: 'গ্রীক') অনুবাদলিপি।
স্যামসাং গ্যালাক্সি এস৭

স্যামসাং গ্যালাক্সি এস৭ এবং স্যামসাং গ্যালাক্সি এস৭ এজ হচ্ছে স্যামসাং ইলেকট্রনিক্স এর প্রস্তুতকৃত এবং বাজারজাতকৃত একটি অ্যান্ড্রয়েড স্মার্টফোন।
এ মোবাইল ফোনটি স্যামসাং এর ২০১৫ সালের গ্যালা্ক্সি এস৬, এস৬ এজ এবং এস৬ এজ+ এর পরবর্তীতে বাজারজাতকৃত একটি পণ্য। আনুষ্ঠানিকভাবে মোবাইল ওয়ার্ল্ড কংগ্রেস এ অনুষ্ঠিত স্যামসাং এর একটি প্রেস কনফারেন্সে ফোনটির কথা জানানো হয় এবং ২০১৬ সালের ১১ মার্চ ফোনটি উত্তর আমেরিকা এবং ইউরোপে বাজারজাত করার সিদ্ধান্ত গ্রহণ করা হয়।[ এস৬ এবং এস৭ ফোনের মডেলগুলোতে ৫.১ ইঞ্চির ডিসপ্লে এবং এজ মডেলগুলোতে ৫.৫ ইঞ্চির ডিসপ্লে ব্যবহার করা হয়।
স্যামসাং গ্যালাক্সি এস৭ এ আছে ৪জিবি র্যাম। রোম আছে ৩২জিবি থেকে ৬৪জিবি পর্যন্ত। প্রসেসর হিসেবে আছে কোয়াডকোর কুআলকোম স্ন্যাপড্রাগন ৮২০।
পর্দা হিসেবে আছে ৫.১ইঞ্চি ১৪৪০ সুপার এমোলেড ডিস্প্লে। ব্যাটারি ৩৬০০এমএএইচ শক্তিধারণক্ষমতা সম্পন্ন।
স্যামসাং গ্যালাক্সি এস৭ অ্যান্ড্রয়েড ৬.০ মার্শম্যালোর সাথে ছাড়া হবে। সাথে থাকবে স্যামসাং টাচউইজ সফ্টওয়্যার স্যুট।
পূর্বের মডেল এস৬ এর সাথে স্যামসাং গ্যালাক্সি এস৭ এর হার্ডওয়্যার ডিজাইন এর অনেকাংশেই মিল রয়েছে। এর বহিরাবরণ অনেকটাই এস৬ এর মতো। তবে কিছু কিছু ক্ষেত্রে যেমন- আরও অধিক চারকোনা হোম বাটন এবং আরেকটু প্রসারিত ক্যামেরা ইত্যাদি সংযোজনা স্যামসাং গ্যালাক্সি এস৭ কে নতুন মাত্রা দান করেছে। বাজারে বিভিন্ন রং এর গ্যালাক্সি এস৭ সেট পাওয়া যায় এবং এ রংগুলো হচ্ছে কালো, সোনালী, সাদা, গোলাপী, রূপালি ইত্যাদি। 
২০১৬ সালের সামার অলিম্পিক এ অংশগ্রহণকারী প্রায় প্রতিটি প্রতিযোগীকে স্যামসাং গ্যালাক্সি এস৭ ফোনটি দেয়া হয়। 
সেটটিতে সেরা স্ক্রিন প্রযুক্তি সমৃদ্ধ থ্রিডি কার্ভড ডিসপ্লে, কম আলোতে উচ্চমান সম্পন্ন ফটো ও ভিডিও এর জন্য লো অ্যাপারচার সমৃদ্ধ ডুয়েল পিক্সেল ক্যামেরা, দ্রুত ও ওয়ারলেস চার্জিং এর সর্বশেষ প্রযুক্তি ইত্যাদি সুবিধা রয়েছে। এছাড়াও স্যামসাং গ্যালাক্সি এস৭ এজ এর বাড়তি মেমরি ব্যবহারের সুবিধা এবং অসাধারণ শক্তিশালী প্রসেসরের সঙ্গে অনন্য স্টাইলের আউটলুক রয়েছে।
স্যামসাং এর এ এস৭ স্মার্টফোনটিতে রয়েছে ভালকান এপিআই প্রযুক্তি। যার মাধ্যমে কোনো ধরনের ল্যাগ টাইম সমস্যা ছাড়াই সবচেয়ে বাস্তব সম্মতভাবে মোবাইল গেম খেলা সম্ভব। এই ফোনটিতে রয়েছে কাস্টম প্রসেসর, শক্তিশালী জিপিইউ এবং এলপিডিডিআর ৪.৪ জিবি র‍্যাম, যা দারুন পারফরমেন্স এবং অবিশ্বাস্য গতি নিশ্চিত করে। ফলে ব্যবহারকারীরা দ্রুততর সমন্বিত মাল্টি টাস্কিং এবং সিনারজি তৈরির সুবিধা লাভ করেন। স্যামসাং গ্যালাক্সি এস৭ এজ এর প্রতিটি নিখুঁত পরিপূর্ণ ফিচার ছাড়াও এটিতে রয়েছে ৫.৫" কিউএইচডি সুপার অ্যামোলেড স্ক্রিন, অলয়েজ অন ডিসপ্লে (এওডি) ফিচার, পানি ও ধুলা রোধের জন্য আইপি ৬.৮ সার্টিফিকেশন এবং অত্যাধুনিক ডিজাইন।
স্যামসাং এক্সাইনোস ৮৮৯০ মডেল
স্যামসাং গ্যালাক্সি এস৭ মাইক্রো ইউএসবি ভি২.০ সংযুক্ত করা হয়েছে। ফোনটি এনএফসি সমর্থন করে। ফোনটি ফাস্ট চার্জিং সুবিধা রয়েছে। ফোনটি ৬০% চার্জ ৩০ মিনিটে হতে পারে। ফোনটিতে ওয়ারলেস চার্জিং সুবিধা রয়েছে। এছাড়া ফোনটি ডাস্ট প্রুফ এবং ওয়াটার রেসিস্ট্যান্ট সুবিধা রয়েছে।
মঈন খান

মুহাম্মদ মঈন খান (; জন্ম: ২৩ সেপ্টেম্বর, ১৯৭১) রাওয়ালপিন্ডিতে জন্মগ্রহণকারী পাকিস্তানের সাবেক আন্তর্জাতিক ক্রিকেটার ও কোচ। ১৯৯০ থেকে ২০০৪ সময়কালে পাকিস্তান ক্রিকেট দলের অন্যতম সদস্য ছিলেন তিনি। দলে মূলতঃ উইকেট-রক্ষক ও ব্যাটসম্যানের দায়িত্বে পালন করতেন। এছাড়াও পাকিস্তান দলকে নেতৃত্ব দিয়েছেন মঈন খান।
বর্তমানে জাতীয় দলের ম্যানেজারের দায়িত্বে পালন করছেন তিনি। জুলাই, ২০১৩ সালে পাকিস্তান ক্রিকেট দলের প্রধান দল নির্বাচক মনোনীত হন। তিনি ইকবাল কাশিমের স্থলাভিষিক্ত হন। ১১ ফেব্রুয়ারি, ২০১৪ তারিখে জাতীয় দলের প্রধান কোচের দায়িত্ব পান।
মুলতানে সফরকারী ওয়েস্ট ইন্ডিজের বিপক্ষে আন্তর্জাতিক ক্রিকেটে অভিষেক ঘটে তার। টেস্ট ক্রিকেটে শতাধিক ক্যাচ নিয়েছেন তিনি। ওডিআইয়ে তিন সহস্রাধিক রানের পাশাপাশি দুই শতাধিক ক্যাচ নিয়েছেন। সাকলাইন মুশতাকের রহস্যজনক দুসরা’র সাথে অঙ্গাঙ্গীভাবে নিজেকে জড়িয়ে রেখেছেন।
খেলোয়াড়ী জীবনে তাকে অন্য উইকেট-রক্ষক রশিদ লতিফের সাথে প্রতিদ্বন্দ্বিতায় অবতীর্ণ হতে হয়েছে। উইকেট-রক্ষণের দায়িত্ব পালন শেষে ব্যাট হাতে নিয়েও স্বীয় দক্ষতা প্রদর্শনে এগিয়ে এসেছেন তিনি। টেস্টে ব্যাটিং গড়ে লতিফের সাথে সমানে-সমান হলেও ওডিআই গড়ে বেশ এগিয়েছিলেন তিনি। তাস্বত্ত্বেও সর্বকালের পাকিস্তানের একাদশে লতিফকে উইকেট-রক্ষক হিসেবে রাখা হয়।
১৯৯২ সালের ক্রিকেট বিশ্বকাপ শিরোপা বিজয়ী পাকিস্তানের দলের উইকেট-রক্ষণের দায়িত্বে ছিলেন। এছাড়াও ১৯৯৯ সালে তার দল রানার্স আপ হয়েছিল। ১৯৯৬ ও ২০০৩ সালের ক্রিকেট বিশ্বকাপেও পাকিস্তানের প্রতিনিধিত্ব করেন তিনি।
নিউজিল্যান্ডের বিপক্ষে ১৯৯২ সালের ক্রিকেট বিশ্বকাপের সেমিফাইনালে ৮ বলে ৯ রানের জয়ের লক্ষ্যমাত্রায় ছক্কা হাঁকিয়ে ৭ বলে ৩ রানে নিয়ে যান। এরপর জাভেদ মিয়াঁদাদ জয়সূচক বাউন্ডারি হাঁকান। ফাইনালে ৫০ ওভারে ২৪৯ রান সংগ্রহ করলেও তার ব্যাটিংয়ের প্রয়োজন পড়েনি। তবে হাতে নেয়া তিন ক্যাচের একটি ছিল ইয়ান বোথামের যাতে ওয়াসিম আকরামের ইনসুইঙ্গার বলে শূন্য রানে প্যাভিলিয়নে তাঁকে ফেরৎ পাঠিয়েছিলেন।
২০০৫ সালে পাকিস্তানের ঘরোয়া টুয়েন্টি২০ ক্রিকেটে প্রতিযোগিতায় প্রথম সেঞ্চুরি করেন। এবিএন এএমআরও টুয়েন্টি২০ কাপ প্রতিযোগিতায় করাচি ডলফিন্সের সদস্যরূপে লাহোর লায়ন্সের বিপক্ষে ৫৯ বলে ১১২ রানে তোলেন। মৌসুমে শেষে হায়দরাবাদের বিপক্ষে অপরাজিত ২০০ তোলেন যা তার ব্যক্তিগত সর্বোচ্চসহ ছিল। এরপরই ক্রিকেটকে বিদায় জানান তিনি।
২০০৭ সালে অনানুষ্ঠানিক ইন্ডিয়ান ক্রিকেট লিগে চুক্তিবদ্ধ হন ও হায়দ্রাবাদ হিরোজের কোচের দায়িত্বে পান। ২০০৮ সালের আসরে সংযুক্ত দল লাহোর বাদশাহেরও কোচ ছিলেন তিনি।
আগস্ট, ২০১৩ সালে পাকিস্তানের ম্যানেজার হিসেবে মনোনীত হন। এরপর ১১ ফেব্রুয়ারি, ২০১৪ তারিখে প্রধান কোচ হিসেবে নিযুক্তি পান। তিনি ডেভ হোয়াটমোরের স্থলাভিষিক্ত হন। কিন্তু ২০১৫ সালের ক্রিকেট বিশ্বকাপ প্রতিযোগিতায় দলের খেলার দুইদিন পূর্বে ক্যাসিনোয় তাকে দেখা যায়। ফলশ্রুতিতে এ দায়িত্ব থেকে তাকে প্রত্যাহার করে নেয়া হয়।
২০১৬ সালে পাকিস্তানের সুপার লিগ প্রতিযোগিতায় কোয়েটা গ্ল্যাডিয়েটর্স দলের প্রধান কোচ হিসেবে দায়িত্ব পালন করছেন।
প্রবাসী বাঙালি হিন্দু

প্রবাসী বাঙালি হিন্দু বলতে মূলত সারা পৃথিবীতে চড়িয়ে ছিটিয়ে থাকা পশ্চিমবঙ্গ এবং বাংলাদেশের হিন্দুদের বোঝানো হয়।
পশ্চিমবঙ্গ এবং বাংলাদেশ থেকে বিভিন্ন রাজনৈতিক ও ধর্মীয় কারণে বাঙালি হিন্দুরা এই অঞ্চল থেকে সরে এসে অন্যত্র চলে যেতে থাকে। এর পিছনে মূল কারণ হিসাবে দেখা যায় তৎকালীন পূর্ব পাকিস্তানে হিন্দুদের উপরে ঘটা নানা অত্যাচার। তখন থেকেই বাংলাদেশের হিন্দুরা বিহার, ঝাড়খণ্ড, আসাম, ত্রিপুরা, আন্দামান ও নিকোবর দ্বীপপুঞ্জ, ছত্তিশগর সহ নানা স্থানে চলে আসতে থাকে। কিছু বাঙালি সরাসরি পশ্চিমের দেশেও পারি দেন। সত্তরের দশকে বাংলাদেশের মুক্তিযুদ্ধ এবং পশ্চিমবঙ্গে নকশাল আন্দোলনের জেরে উচ্চ মধ্যবর্তী বাঙালি পশ্চিমবঙ্গ ছেড়ে দিল্লি, মুম্বই সহ ভারতবর্ষের নানা স্থানে চলে যায়।
আসামের বরাক উপত্যকায় বহু প্রবাসী বাঙালি থাকেন।
নাহুয়াটল উইকিপিডিয়া

নাহুয়াটল উইকিপিডিয়া হচ্ছে অনলাইন বিশ্বকোষ উইকিপিডিয়ার নাহুয়াটল ভাষার সংস্করণ। 2025 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। নাহুয়াটল উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
নাহুয়াটল উইকিপিডিয়া
নাভাজো উইকিপিডিয়া

নাভাজো উইকিপিডিয়া হচ্ছে অনলাইন বিশ্বকোষ উইকিপিডিয়ার নাভাজো ভাষার সংস্করণ। 2025 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। নাভাজো উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
নাভাজো উইকিপিডিয়া
ডোংগা উইকিপিডিয়া

ডোংগা উইকিপিডিয়া হচ্ছে অনলাইন বিশ্বকোষ উইকিপিডিয়ার ডোঙ্গা ভাষার সংস্করণ। 2025 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। ডোংগা উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
ডোংগা উইকিপিডিয়া
নিয়াপোলিটান উইকিপিডিয়া

নিয়াপোলিটান উইকিপিডিয়া হচ্ছে অনলাইন বিশ্বকোষ উইকিপিডিয়ার নিয়াপোলিটান ভাষার সংস্করণ। 2025 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। নিয়াপোলিটান উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
নিয়াপোলিটান উইকিপিডিয়া
সৈয়দ কিরমানী

সৈয়দ মুজতবা হোসেন কিরমানী (; ; জন্ম: ২৯ ডিসেম্বর, ১৯৪৯) মাদ্রাজে জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি।
ঘরোয়া প্রথম-শ্রেণীর ভারতীয় ক্রিকেটে কর্ণাটকের প্রতিনিধিত্ব করেছেন সৈয়দ কিরমানী। দলে তিনি মূলতঃ উইকেট-রক্ষকের দায়িত্ব পালন করতেন।
১৯৭১ সালে ফারুক ইঞ্জিনিয়ারকে সহায়তাকল্পে ইংল্যান্ড সফরে যান। নিউজিল্যান্ডের বিপক্ষে অভিষেক ঘটে তার। দ্বিতীয় টেস্টেই এক ইনিংসে ছয় ডিসমিসাল ঘটিয়ে বিশ্বরেকর্ড গড়েন। তবে ওয়েস্ট ইন্ডিজ সফরে অগণিত সুযোগ হারান ও ভিভিয়ান রিচার্ডস উপর্যুপরি তিন টেস্টে শতক হাঁকান।
পরের বছর নিউজিল্যান্ড দল ভারত সফরে আসলে ৬৫.৩৩ ব্যাটিং গড়ে শীর্ষে আরোহণ করেন। অস্ট্রেলিয়া সফরে ৩০৫ রান তুলেন।
১৯৮৫-৮৬ মৌসুমে অস্ট্রেলিয়া সফরে নিজেকে মেলে ধরার চেষ্টা চালান। বিশ্ব সিরিজ কাপের খেলায় অ্যালান বর্ডারের দর্শনীয় ক্যাচ নেন। কিন্তু তার পা মারাত্মকভাবে ক্ষতিগ্রস্ত হয়। ফলশ্রুতিতে বাদ-বাকি খেলাগুলোয় মাঠের বাইরে বসে থাকতে হয় ও কার্যত তার আন্তর্জাতিক ক্রিকেটে অংশগ্রহণ শেষ হয়ে যায়। কিরণ মোরে ও চন্দ্রকান্ত পণ্ডিতের ন্যায় উদীয়মান তরুণ উইকেট-রক্ষকদের আবির্ভাবে তিনি আর নিজস্থান পুণঃদখল করতে পারেননি।
১৯৭৫ সালের ক্রিকেট বিশ্বকাপে দলের সদস্য হলেও কোন খেলায় অংশগ্রহণের সুযোগ হয়নি তার। ১৯৭৯ সালের বিশ্বকাপে ভরত রেড্ডি তার স্থলাভিষিক্ত হন। এছাড়াও ইংল্যান্ডের বিরুদ্ধে পরবর্তীতে সিরিজে তাকে বাদ দেয়া হয়।
১৯৮৩ সালের ক্রিকেট বিশ্বকাপে সেরা উইকেট-রক্ষকের মর্যাদা পান কিরমানীকে। চূড়ান্ত খেলায় ফাউদ বাক্কাসের ক্যাচ নেন। প্রতিযোগিতার প্রথম রাউন্ডে জিম্বাবুয়ের বিপক্ষে তিন ক্যাচের ও দুই স্ট্যাম্পিং করে তৎকালীন রেকর্ডের সমকক্ষ হন। নিচেরসারির বিশ্বস্ত ব্যাটসম্যান হিসেবে কপিল দেবের সাথে নবম উইকেট জুটিতে অবিচ্ছিন্ন ১২৬ রান তোলেন। ভারতের সঙ্কটকালীন কিরমানীর ২৬ রান প্রতিযোগিতায় টিকে থাকতে প্রভূতঃ সহায়ক ভূমিকা পালন করে ও পরবর্তীতে দল চ্যাম্পিয়ন হয়।
সুনীল গাভাস্কারকে অধিনায়কের দায়িত্বে থেকেই অব্যহতি দেয়া হয়েছিল। কিরমানিকে তার দূর্বল ক্রীড়ানৈপুণ্যের জন্য বাদ দেয়া হলেও গুজব ছড়িয়ে পড়ে যে, ক্যারি প্যাকারের বিশ্ব সিরিজ ক্রিকেটে খেলোয়াড়দের অংশ নিতে তিনি ও গাভাস্কার অগ্রণী ভূমিকা পালন করেছিলেন।
খেলোয়াড়ী জীবনের শেষদিকে ঘরোয়া ক্রিকেটের এক মৌসুমে রেলওয়ের পক্ষে খেলেন। এরপর সাবেক দল কর্ণাটকের পক্ষে খেলার জন্য ফিরে যান।
২০০০-এর দশকের শুরুতে ভারতের দল নির্বাচকমণ্ডলীর সভাপতির দায়িত্বে ছিলেন। ‘কাভি আজনবি থি’ চলচ্চিত্রে খলনায়ক হিসেবে অভিনয় করেন। এতে দলীয়সঙ্গী সন্দ্বীপ পাতিলও অভিনয় করেছিলেন। তরুণ পাকিস্তানি ক্রিকেটারের জীবন পরিবর্তন সম্পর্কীয় চলচ্চিত্রে অভিনয়ের কথা রয়েছে তার। ১৯৮২ সালে পদ্মশ্রী সম্মাননা লাভ করেন।
তার অন্যতম বৈশিষ্ট্য ছিল তিনি সর্বদাই চুলবিহীন টেকো অবস্থায় থাকতেন। ব্যক্তিগত জীবনে বিবাহিত তিনি। ২০০২ সালে স্বীয় কন্যাকে সাবেক অল-রাউন্ডার সৈয়দ আবিদ আলী’র পুত্র ফাকির আলী’র সাথে বিয়ে দেন। কিন্তু এপ্রিল, ২০০৮ সালে হার্ট অ্যাটাকে আক্রান্ত হলে ফাকির আলী মারা যান।
নরমান উইকিপিডিয়া

নরমান উইকিপিডিয়া হচ্ছে অনলাইন বিশ্বকোষ উইকিপিডিয়ার নরমান ভাষার সংস্করণ। 2025 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। নরমান উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
নরমান উইকিপিডিয়া
নর্ডফ্রিস্ক উইকিপিডিয়া

নর্ডফ্রিস্ক উইকিপিডিয়া হচ্ছে অনলাইন বিশ্বকোষ উইকিপিডিয়ার নর্ডফ্রিস্ক ভাষার সংস্করণ। 2025 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। নর্ডফ্রিস্ক উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
নর্ডফ্রিস্ক উইকিপিডিয়া
উত্তর সোথো উইকিপিডিয়া

উত্তর সোথো উইকিপিডিয়া হচ্ছে অনলাইন বিশ্বকোষ উইকিপিডিয়ার উত্তরাঞ্চলীয় সোথো ভাষার সংস্করণ। 2025 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। উত্তর সোথো উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
উত্তর সোথো উইকিপিডিয়া
নোভিয়াল উইকিপিডিয়া

নোভিয়াল উইকিপিডিয়া হচ্ছে অনলাইন বিশ্বকোষ উইকিপিডিয়ার নোভিয়াল ভাষার সংস্করণ। 2025 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। নোভিয়াল উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
নোভিয়াল উইকিপিডিয়া
নুয়োসু উইকিপিডিয়া

নুয়োসু উইকিপিডিয়া হচ্ছে অনলাইন বিশ্বকোষ উইকিপিডিয়ার নুয়োসু ভাষার সংস্করণ। 2025 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। নুয়োসু উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
নুয়োসু উইকিপিডিয়া
ওরোমো উইকিপিডিয়া

ওরোমো উইকিপিডিয়া হচ্ছে অনলাইন বিশ্বকোষ উইকিপিডিয়ার ওরোমো ভাষার সংস্করণ। 2025 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। ওরোমো উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
ওরোমো উইকিপিডিয়া
মোহাম্মদ আবদুল হাকিম

মোহাম্মদ আবদুল হাকিম (জন্ম: ১৯৪৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
মো. আবদুল হাকিমের জন্ম চাঁদপুর জেলার ফরিদগঞ্জ উপজেলার মদনেরগাঁও গ্রামে। তার বাবার নাম সোনা মিয়া পাটোয়ারী এবং মায়ের নাম সাহানারা বেগম। তার স্ত্রীর নাম মনোয়ারা বেগম। তাদের এক ছেলে তিন মেয়ে। 
মো. আবদুল হাকিম পাকিস্তান নৌবাহিনীতে চাকরি করতেন। কর্মরত ছিলেন পশ্চিম পাকিস্তানে । ১৯৭১ সালের ফেব্রুয়ারি-মার্চে ছুটিতে বাড়িতে ছিলেন। ছুটি শেষ হলে কর্মস্থলে যাওয়ার জন্য ঢাকা বিমানবন্দরে এসেও শেষ পর্যন্ত আর যোগ দিতে যাননি। বিমানবন্দর থেকে পালিয়ে মুক্তিযুদ্ধ শুরু হলে যুদ্ধে যোগ দেন। ভারতে যাওয়ার পর তাকে মুক্তিবাহিনীর নৌকমান্ডো দলে অন্তর্ভুক্ত করা হয়। বেশ কয়েকটি অপারেশনে তিনি অংশ নেন।
১৯৭১ সালের ৩০ অক্টোবর চাঁদপুর নৌবন্দরের অদূরে অবস্থিত ডাকাতিয়া নদীর লন্ডন ঘাটে আমেরিকার পতাকাবাহী জাহাজ এমভি লোরেন নোঙর করেছিল। তাতে ছিল পাকিস্তান সেনাবাহিনীর জন্য খাদ্য ও সমরাস্ত্র। মুক্তিবাহিনীর একদল নৌকমান্ডো ওই সময় অবস্থান করছিলেন চাঁদপুরে। তারা খবর পাওয়ামাত্র ওই জাহাজে হামলা চালানোর সিদ্ধান্ত নেন একদল মুক্তিযোদ্ধা। নৌকমান্ডো মো. আবদুল হাকিমসহ তারা ছিলেন ১৫-১৬ জন। তারা লিমপেট মাইনসহ ওই রাতেই লন্ডন ঘাটের অপর পাড়ে ডব্লিউ রহমান জুটমিলের পাশে অবস্থান নেন। ওই সময় বন্দর এলাকায় পাকিস্তান সেনাবাহিনীর নিরাপত্তাব্যবস্থা অত্যন্ত জোরদার ছিল এবং রাতে বন্দরে সার্বক্ষণিক সার্চলাইটের আলো জ্বেলে রাখা হতো। বন্দরে থাকা জাহাজের আলোও জ্বালানো থাকত। নদীতে ছিল গানবোটের অনবরত টহল। রাতের অন্ধকারে নদীতে নেমে পড়লেন মো. আবদুল হাকিম ও তার দুই সহযোদ্ধা। তাদের বুকে গামছা দিয়ে বাঁধা লিমপেট মাইন। কোমরে ছুরি। সাঁতরিয়ে দীর্ঘ পথ পাড়ি দিয়ে পৌঁছালেন লক্ষ্যস্থলে। সফলতার সঙ্গে জাহাজের গায়ে মাইন লাগিয়ে সরে গেলেন নিরাপদ স্থানে। একটু পর বিকট শব্দে বিস্ফোরিত হলো মাইন। বিধ্বস্ত জাহাজ ডুবতে থাকল পানিতে। 
নিরাপত্তা কঠিন থাকার মধ্যেই নৌকমান্ডোরা এর ভেতরেই অপারেশন করার জন্য সেখানে যান। মো. আবদুল হাকিম, মোমিনউল্লাহ পাটোয়ারীসহ তিনজন নদীতে নেমে ওই জাহাজে লিমপেট মাইন লাগাতে যান। বাকিরা নদীর পাড়ে তাদের নিরাপত্তায় থাকেন। মো. আবদুল হাকিমেরা বুকে মাইন বাঁধা অবস্থায় দীর্ঘপথ সাঁতরিয়ে লক্ষ্যস্থলে পৌঁছান। তারপর নিজেদের কচুরিপানার আড়াল করে অত্যন্ত দক্ষতার সঙ্গে তাতে মাইন লাগন। মাইন লাগানোর পর তারা দ্রুত সাঁতরিয়ে নিরাপদ স্থানে চলে যান। একটু পর তিনটি মাইন বিকট শব্দে বিস্ফোরিত হয়। শব্দে বন্দরে অবস্থানরত পাকিস্তানি সেনা ও জাহাজের নাবিক ও সান্ত্রিরা হকচকিত হয়ে পড়ে। মো. আবদুল হাকিমদের দুঃসাহসিক অভিযানে এমভি লোরেন বিধ্বস্ত হয়ে পানিতে নিমজ্জিত হয়। স্বাধীনতার পর অনেক বছর সেখান থেকে সেই জাহাজ অপসারণ করা হয়নি। সেটি নৌকমান্ডোদের দুর্ধর্ষ অভিযানের স্মৃতি বহন করে।
ওজনহীনতা

ওজনহীনতা বা ওজনশূন্যতা বলতে কোন কারণে অভিকর্ষ বলের দ্বারা পৃথিবীর প্রতি যেকোন বস্তুর এই আকর্ষণের মান শূন্য তথা ওজন শূন্য হওয়ার ঘটনাকে বোঝায়। পৃথিবীর যেকোন বস্তুই একে অপরকে আকর্ষণ করছে । এই আকর্ষণের জন্য পৃথিবীর মধ্যাকর্ষণ শক্তির ভেতরের সকল বস্তুকেই পৃথিবী তার নিজের দিকে টেনে নেয় ।পৃথিবীর অভিকর্ষ বলের দরুণই এ ঘটনা ঘটে থাকে। পৃথিবীর দিকে কোন বস্তুর এ আকর্ষণ বলই হল ঐ বস্তুর ওজন ।
কোন বস্তুর উপড় পৃথিবীর অভিকর্ষ বল = বস্তুর ভর x পৃথিবীর অভিকর্ষজ ত্বরণ (W=mg), তাই পৃথিবীর দিকে কোন বস্তু পৃথিবীর অভিকর্ষজ ত্বরণ এর সমান ত্বরণে ধাবিত হলে ঐ বস্তুটি ওজনহীনতা অনুভব করবে।
আবার নিউটনের গতির ৩য় সূত্র থেকে আমরা জানি যে, প্রত্যেক ক্রিয়ারই সমান ও বিপরীত প্রতিক্রিয়া রয়েছে।
তাই পড়ন্ত বস্তুর ক্ষেত্রে বস্তু কর্তৃক বল থাকলেও তার প্রতিক্রিয়া থাকে না।
তাই W=mg=0 হয়। অর্থাৎ বস্তুর প্রকৃত ভর থাকলেও বস্তুটি ওজনহীন হয়।
২০০৪ সালে অক্টোবরে, ZERO-G এর প্রথম বাণিজ্যিক ফ্লাইট উড়ে সব প্রধান বিমান বাহক এর সমান নিরাপত্তা মান অনুযায়ী পরিচালিত হয় এবং সাধারণ জনগণের জন্য প্রথম এবং একমাত্র বাণিজ্যিক জিরো গ্রাভিটি (ওজনহীনতা) ফ্লাইট হিসাবে পর্যটন শিল্পের মধ্যে প্রতিষ্ঠিত হয়।
হোমি মোতিবালা

হোমি ডাডি মোতিবালা (জন্ম: ১৮ জুন, ১৯৫৮) একজন ভারতীয় ক্রীড়াবিদ যিনি পোতচালনার সঙ্গে যুক্ত। 
১৯৯৩ সালে সেরা পোতচালক হিসাবে উনি অর্জুন পুরস্কার পান। ক্রীড়াক্ষেত্রে সামগ্রিক সেরা অবদানের জন্য উনি পি কে গর্গের সঙ্গে যৌথভাবে ১৯৯৪-৯৫ সালের রাজীব গান্ধী খেল রত্ন পুরস্কারে সন্মানিত হন। ২০০২ সালে দ্রোণাচার্য পুরস্কার পান পোতচালনার শ্রেষ্ঠ প্রশিক্ষক রূপে। গর্গের সঙ্গে একসাথে ১৯৯০ বেইজিং এবং ১৯৯৪ হিরোশিমা এশিয়ান গেমসে উনি ওপেন এন্টারপ্রাইজ বর্গে ব্রোঞ্জ পদক জেতেন। ১৯৯৩ এ ওনারা ওই বর্গে বিশ্ব চ্যাম্পিয়ন ছিলেন।
মোতিবালা ভারতীয় নৌবাহিনীর কমান্ডার পদাধিকারী। ১৯৮৩ সালে  বীরত্বের জন্য উনি শৌর্য চক্র সন্মানে ভূষিত হন।
আকাশ আর মাটি

আকাশ আর মাটি ফতেহ লোহানী পরিচালিত ১৯৫৯ সালের সাদাকালো সঙ্গীতধর্মী চলচ্চিত্র। ছবিটি প্রযোজনা করেছে চলচ্চিত্র উন্নয়ন সংস্থা (এফডিসি)। চলচ্চিত্রের কাহিনী, চিত্রনাট্য ও সংলাপ লিখেছেন বিধায়ক ভট্টাচার্য। এতে অভিনয় করেছেন সুমিতা দেবী, আমিনুল হক, প্রবীর কুমার, রূপা মুখার্জী, মাধুরী চট্টোপাধ্যায়, ফজলুল করিম, রনেন কুশারী প্রমুখ।
নাট্যকার বিধায়ক ভট্টাচার্যের গল্প অবলম্বনে নির্মিত এই চলচ্চিত্রটি চলচ্চিত্র উন্নয়ন সংস্থা (এফডিসি) প্রযোজিত দ্বিতীয় চলচ্চিত্র। এফডিসির প্রথম অনুমোদন প্রাপ্ত চলচ্চিত্রও ফতেহ লোহানীর। ছবির নাম আসিয়া এবং এটি এফডিসিতে ধারণকৃত প্রথম চলচ্চিত্র। ছবিটির চিত্রগ্রহণে ছিলেন বেবী ইসলাম।
সঙ্গীতধর্মী এই চলচ্চিত্রটি ব্যবসায়িকভাবে সফল হতে পারেনি। এ প্রসঙ্গে "ইন্ডিয়ান জার্নাল অফ আমেরিকান স্টাডিজ" চলচ্চিত্র নির্মাতার প্রযুক্তিগত জ্ঞানের অভাব এবং অদক্ষতাকে দোষারোপ করেন।
"আকাশ আর মাটি" চলচ্চিত্রের সুর ও সঙ্গীত পরিচালনা করেন সুবল দাস। গানে কণ্ঠ দেন মানবেন্দ্র মুখোপাধ্যায়, সন্ধ্যা মুখোপাধ্যায়, আলপনা বন্দ্যোপাধ্যায়, বাণী ঘোষাল।
ইয়াক ভাষা

ইয়াক ভাষা হচ্ছে না-ডেনে ভাষাগোষ্ঠির একটি বিলুপ্ত ভাষা যেটি কপার নদীর মোহনার নিকটবর্তী দক্ষিণ-কেন্দ্রীয় আলাস্কার ইয়াক জনগোষ্ঠি কর্তৃক ঐতিহাসিকভাবে ব্যবহৃত হতো।
সর্বশেষ বেঁচে থাকা স্থানীয় বক্তা ছিলেন মেরি স্মিথ জোন্স (মে ১৪, ১৯১৮ – জানুয়ারী ২১, ২০০৮) কর্ডোভা ।
ইংরেজির বিস্তার এবং আদিম ভাষার দমনই ইয়াক ভাষার বিলুপ্তির একমাত্র কারণ নয়। পূর্ব-সংযোগের সময়ে ইয়াকুটাতের আশেপাশে ত্লিঙ্গিত জনগণের উত্তরমুখী অভিবাসন আলাস্কার প্রশান্ত মহাসাগরীয় উপকূলের বেশিরভাগ অংশে ইয়াকের পরিবর্তে ত্লিঙ্গিত ব্যবহারকে উৎসাহিত করেছিল। ইয়াক পশ্চিমে তার প্রতিবেশী, প্রিন্স উইলিয়াম সাউন্ডের আলুটিক জনগণের পাশাপাশি কপার নদী উপত্যকার মানুষের চাপের মধ্যেও ছিল। উপসাগরীয় উপকূল বরাবর এয়াক এবং ত্লিঙ্গিত সংস্কৃতি একত্রিত হতে শুরু করে এবং উপসাগরীয় উপকূলের ত্লিংগিট জনসংখ্যা দ্বারা বেশ কয়েকটি এয়াক-ভাষী গোষ্ঠী শোষিত হয়। এর ফলে কয়েক প্রজন্মের পর বেশিরভাগ মিশ্র গোষ্ঠীর মধ্যে তিলিংগিট দ্বারা ইয়াককে প্রতিস্থাপন করা হয়েছিল, যেমনটি এলাকার লিংগিটের মৌখিক ইতিহাসে রিপোর্ট করা হয়েছে।
২০১০-এর জুন মাসে, অ্যাঙ্করেজ ডেইলি নিউজ এয়াক ভাষার সাথে অপ্রত্যাশিত সংযোগ সহ একজন ফরাসি কলেজ ছাত্র গিল্যম লিড্যু সম্পর্কে একটি নিবন্ধ প্রকাশ করে। ১২ বছর বয়সে শুরু করে, তিনি আলাস্কা নেটিভ ল্যাঙ্গুয়েজ সেন্টার থেকে প্রাপ্ত প্রিন্ট এবং অডিও নির্দেশমূলক উপকরণ ব্যবহার করে নিজেকে ইয়াক শিখিয়েছিলেন। সেই সময়ে, তিনি কখনই আলাস্কায় যাননি বা শেষ নেটিভ স্পিকার মেরি স্মিথ জোনসের সাথে কথোপকথন করেননি।
যে মাসে নিবন্ধটি প্রকাশিত হয়েছিল, তিনি আলাস্কা ভ্রমণ করেন এবং আলাস্কা ফেয়ারব্যাঙ্কস বিশ্ববিদ্যালয়ের একজন বিশিষ্ট ভাষাবিদ এবং প্রফেসর এমেরিটাস ডক্টর মাইকেল ক্রাউসের সাথে দেখা করেন। ডক্টর ক্রাউস লেডুয়েকে সঠিক এয়াক ধ্বনিতাত্ত্বিক উচ্চারণে সহায়তা করেছিলেন এবং ব্যাকরণ এবং রূপবিদ্যায় আরও নির্দেশনা প্রদান করেছিলেন — যার মধ্যে রয়েছে ঐতিহ্যগত এয়াক গল্পের রূপক বিশ্লেষণ।
২০১১ সালের জুন মাসে, লেডুই অ্যাঙ্কোরেজ এবং কর্ডোভাতে আইক ভাষার কর্মশালার সুবিধার্থে আলাস্কায় ফিরে আসেন। তিনি এখন একজন সাবলীল বক্তা, অনুবাদক এবং এয়াকের প্রশিক্ষক হিসেবে বিবেচিত। তার সাবলীলতা সত্ত্বেও, কোনো স্থানীয় ভাষাভাষী না থাকায় এয়াককে "সুপ্ত" হিসেবে শ্রেণীবদ্ধ করা হয়েছে। সম্প্রসারিত গ্রেডেড ইন্টারজেনারেশনাল ডিসপ্রেশন স্কেলে (EGIDS) ইয়াক কে ৯ (সুপ্ত) গ্রেড করা হয়েছে; ভাষাটি একটি জাতিগত সম্প্রদায়ের জন্য ঐতিহ্যের পরিচয়ের অনুস্মারক হিসাবে কাজ করে, কিন্তু কারও কাছে প্রতীকী দক্ষতার চেয়ে বেশি নেই। বর্তমানে, লিড্যু ফ্রান্স থেকে ইয়াক ভাষা প্রকল্পে নির্দেশনা এবং পাঠ্যক্রম সহায়তা প্রদান করে।
ইয়াক সংরক্ষণ পরিষদ একটি আলাস্কা মানবিক ফোরাম অনুদান পেয়েছে যা তাদেরকে ইয়াক ভাষা সংরক্ষণের জন্য নিবেদিত একটি ওয়েবসাইট শুরু করতে সক্ষম করেছে। অন্যান্য তহবিল কর্ডোভাতে প্রতি আগস্টে বার্ষিক ইয়াক সংস্কৃতি ক্যাম্প সমর্থন করে। প্রকল্পটি নিমজ্জন কর্মশালা, অডিও নমুনা সহ একটি অনলাইন অভিধান এবং ই-লার্নিং পাঠের একটি সেট সহ অগণিত ভাষা সংস্থান সরবরাহ করে।
জুন ২০১৪ সালে, ইয়াক ভাষা পুনরুজ্জীবন প্রকল্প "dAXunhyuuga" নামে একটি অনলাইন প্রোগ্রাম ঘোষণা করেছে, যার অর্থ "মানুষের কথা"।
ইসলামি জ্যামিতিক কারুকাজ

ইসলামিক সাজসজ্জা বা অলঙ্করণ জীব-জন্তুর আকৃতিবিশিষ্ট ছবিকে নিরুৎসাহিত করে। তাই এই শিল্প গড়ে উঠেছে কতিপয় জ্যামিতিক আকৃতির সমন্বয়ে, যার বিকাশ ঘটে চলেছে শতাব্দীর পর শতাব্দী জুড়ে।
ইসলামি শিল্পকলায় এই জ্যামিতিক ডিজাইন প্রায়ই তৈরি হয় অনেকগুলো ত্রিভুজ আর চতুর্ভুজের সমন্বয়ে। এগুলো একেবারে পাশাপাশি কিংবা একটির উপর আরেকটি এভাবে সজ্জিত হয়ে জটিল প্যাটার্ন তৈরি করে। এগুলো দিয়ে পুরো প্যাটার্নটাই গড়ে উঠতে পারে, কিংবা ফুল-লতা-পাতা বা ক্যালিগ্রাফির জন্য একটি ফ্রেম গঠন করতে পারে কিংবা অন্য কোনো ডিজাইনের ব্যাকগ্রাউন্ড হিসেবে থাকতে পারে। প্যাটার্নগুলো ধীরে ধীরে পরিপক্কতা পায় আর নতুনত্ব আসতে থাকে যখন নবম শতকের সাধারণ (৫ কোণা) তারা আর ডায়মন্ড আকৃতির বদলে ৬ থেকে ১৩ কোণা তারার ব্যবহার শুরু হয় ১৩শ শতাব্দীতে এবং তা আরো পরিপূর্ণতা লাভ করে ষলো শতকে ১৪ থেকে ১৬ কোণা তারা ব্যবহারের মাধ্যমে।
ইসলামি শিল্পকলা আর স্থাপত্যে জ্যামিতিক কারুকার্য বার বার শুরে ফিরে এসেছে। যেমন কিলিম কার্পেট, পারস্যের গিরিথ, মরক্কো-র জেলিয টালি, মুক্বারনাস (অলঙ্কৃত প্রবেশপদ্বারের ছাদ), জালি (অলঙ্কৃত পাথুরে দেয়াল)। এছাড়াও সিরামিক, চামড়াজাত পণ্য, রঙীন কাঁচের বিন্যাস, কাঠ আর ধাতব জিনিসপত্রে একই ধরনের জ্যামিতিক কারুকার্যের দেখা মেলে।
বিশ শতকে পাশ্চাত্যে ইসলামি জ্যামিতিক কারুকার্যের প্রতি সবারই আগ্রহ বাড়ছে, বিশেষ করে কারিগর এবং শিল্পী শ্রেণীর। শিল্পী এম সি ইশার তাদের অন্যতম। আগ্রহ বাড়ছে গণিতবিদ এবং পদার্থবিদদের মাঝেও। ২০০৭ সালে পিটার জে লু এবং পল স্টেইনহার্ড দাবি করেন, ইসফাহানে অবস্থিত দার্ব-ই ইমাম-এর টালি অনেকটা পেনরোজ টালির মত।
ইসলামি শিল্প সবসময় বস্তুগত চিত্র বা শিল্প এড়িয়ে চলে যাতে তা উপাসনার বস্তু না হয়ে দাড়ায়। ইসলামি সংস্কৃতিতে এই অ্যানিকনিজম বা ধারণা শিল্পীদের অ-প্রতীকী শিল্প অন্বেষণ করতে পরিচালিত করেছিল এবং গণিত ভিত্তিক সজ্জায় এক সাধারণ নান্দনিক পরিবর্তন তৈরি করেছিল। পূর্ববর্তী গ্রীক, রোমান এবং সাসানিয়ান সংস্কৃতিগুলিতে ব্যবহৃত সাধারণ নকশা থেকে প্রাপ্ত ইসলামিক জ্যামিতিক নিদর্শনগুলি।  এগুলি ইসলামি সাজসজ্জার তিনটি রূপের একটি, অন্যটি হ'ল আরবস্কু, যা উদ্ভিদ আকৃতি এবং শাখা প্রশাখার উপর ভিত্তি করে এবং ইসলামিক ক্যালিগ্রাফি মাধ্যমে তৈরি; তিনটিই প্রায়শই একসাথে ব্যবহৃত হয়। জ্যামিতিক নকশাগুলি এবং আরবস্কুইসগুলি ইসলামি মিশ্রিত পদ্ধতি।
কিথ ক্রিচলো এর মতো লেখক যুক্তি দেখান যে ইসলামিক নিদর্শনগুলি দর্শকদের কেবল সজ্জা না করে অন্তর্নিহিত বাস্তবতার বোঝার দিকে পরিচালিত করার জন্য তৈরি করা হয়েছিল, যা প্যাটার্নে আগ্রহী লেখকরা মাঝে মাঝে করে থাকে। ইসলামি সংস্কৃতিতে, নিদর্শনগুলি আধ্যাত্মিক ক্ষেত্রের সেতু, মন এবং আত্মাকে পবিত্র করার উপকরণ বলে মনে করা হয়। ডেভিড ওয়েড বলেছেন যে "স্থাপত্যশিল্প, সিরামিকস, টেক্সটাইল বা বইগুলিতে ইসলামের বেশিরভাগ শিল্পই হ'ল সাজসজ্জা - যা বলতে গেলে রূপান্তর। ওয়েড যুক্তি দিয়েছিলেন যে উদ্দেশ্যটি হল রূপান্তর করা, মসজিদগুলিকে "হালকা এবং প্যাটার্নে পরিণত করা", যখন "কোরানের সজ্জিত পৃষ্ঠাগুলি অসীমের উন্মুক্ত জানালায় পরিণত হতে পারে।" এর বিপরীতে ডরিস বেরেনস-আবৌসিফ তার "Beauty in Arabic Culture" বইতে বলেছেন যে মধ্যযুগীয় ইউরোপ এবং ইসলামি বিশ্বের দার্শনিক চিন্তার মধ্যে একটি "প্রধান পার্থক্য" হ'ল, ভাল এবং সুন্দরদের ধারণাগুলি আরবী সংস্কৃতিতে পৃথক করা হয়েছে ।  তিনি যুক্তি দিয়েছিলেন যে, কবিতা বা ভিজ্যুয়াল আর্টের মধ্যে সৌন্দর্যটি "ধর্মীয় বা নৈতিক মানদণ্ডের প্রতিশ্রুতি ছাড়াই" নিজের স্বার্থেই উপভোগ করা হয়।
অনেক ইসলামিক নকশা বর্গক্ষেত্র এবং বৃত্তের উপর নির্মিত হয়, সাধারণত পুনরাবৃত্তি, ওভারল্যাপ এবং জটিল এবং জটিল নিদর্শন গঠনের জন্য আন্তঃসংযোগ।
নজরুল ইসলাম বীর প্রতীক

নজরুল ইসলাম (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
নজরুল ইসলামের জন্ম ব্রাহ্মণবাড়িয়া জেলার নবীনগর উপজেলার বাংগরা গ্রামে। তার বাবার নাম মুন্সি ওয়ালী মিয়া এবং মায়ের নাম রোকেয়া বেগম। তার স্ত্রীর নাম রেনু আরা বেগম। তাদের দুই ছেলে দুই মেয়ে। 
নজরুল ইসলাম ইপিআরে চাকরি করতেন। ১৯৭১ সালে কর্মরত ছিলেন লালমনিরহাট জেলার মোগলহাট বিওপিতে। মুক্তিযুদ্ধ শুরু হলে যুদ্ধে যোগ দেন। প্রতিরোধ যুদ্ধ শেষে ভারতে যান। পরে যুদ্ধ করেন ৬ নম্বর সেক্টরের সাহেবগঞ্জ সাবসেক্টরে। ফুলবাড়ী, অনন্তপুর, গঙ্গারহাট, শিমুলবাড়িসহ আরও কয়েক স্থানে যুদ্ধ করেন তিনি।
১৯৭১ সালের সেপ্টেম্বর মাসের মাঝামাঝিতে কুড়িগ্রাম জেলা সদরের সর্ব উত্তরে ভূরুঙ্গামারী এলাকায় গুলির শব্দে চারদিকের নিস্তব্ধতা থেমে গেল। এলাকাটি ছিলো ভারতের আসাম রাজ্যের সীমানায়। প্রচণ্ড গোলাগুলিতে গোটা এলাকা প্রকম্পিত হয়ে উঠে। নজরুল ইসলাম ও তার সহযোদ্ধারা অতর্কিতে আক্রমণ চালিয়েছেন পাকিস্তান সেনাবাহিনীর অবস্থানে। পাকিস্তানি সেনা ও তাদের সহযোগীরা বসে থাকল না। তারাও পাল্টা আক্রমণ শুরু করল। তুমুল যুদ্ধের একপর্যায়ে পাকিস্তানি সেনা ও তাদের সহযোগীরা অবস্থান ছেড়ে পিছু হটতে থাকল। ১৯৭১ সালের এপ্রিল মাসের পর পাকিস্তান সেনাবাহিনী ভূরুঙ্গামারীর বিভিন্ন স্থানে প্রতিরক্ষা অবস্থান গড়ে তোলে। পুলিশের পাশাপাশি থানায় সেখানে ছিল কিছু পাকিস্তানি সেনা। এ ছাড়া সহযোগী হিসেবে ছিল একদল ইস্ট পাকিস্তান সিভিল আর্মড ফোর্স ও রাজাকার। পরিকল্পনা অনুযায়ী, মুক্তিযোদ্ধারা তিনটি দলে বিভক্ত হয়ে এই আক্রমণে অংশ নেন। দুটি দল আক্রমণকারী ও একটি কাট অফ পার্টি হিসেবে। তারা ছিলেন ৪০ জন। নজরুল ইসলাম ছিলেন আক্রমণকারী দলে।
নজরুল ইসলামসহ কয়েকজন গুলি করতে করতে থানার মধ্যে ঢুকে পড়েন। পাকিস্তানি সেনা ও তাদের সহযোগীরা গ্রেনেড ও গুলি ছুড়ে নজরুল ইসলামদের প্রতিরোধ করার চেষ্টা করে। তবে পাকিস্তানি সেনা ও তাদের সহযোগীরা দিশাহারা হয়ে পড়ে। একপর্যায়ে তারা অবস্থান ছেড়ে পিছু হটতে শুরু করে। মুক্তিযোদ্ধারা সাময়িকের জন্য থানা দখল করেন। তাদের হস্তগত হয় বিপুলসংখ্যক অস্ত্রশস্ত্র ও গোলাবারুদ। একটি বাংকার থেকে তারা উদ্ধার করেন ১১ জন নির্যাতিত নারীকে। মুক্তিযোদ্ধাদের পক্ষে একজন আহত হন। মুক্তিযোদ্ধারা থানা দখল করতে সক্ষম হলেও তা ধরে রাখার ক্ষমতা তাদের ছিল না। কারণ, আশপাশেই ছিল পাকিস্তানি সেনাদের অবস্থান।
দ্যা ললিত গ্রান্ড প্যালেস হোটেল

দ্যা ললিত গ্রান্ড প্যালেস হোটেল ভারতের কাশ্মীরের শ্রীনগরে অবস্থিত৷ এটি পূর্বে গুলাব ভবন নামে পরিচিত ছিল৷ চারদিকে হিমালয় বেষ্টিত এবং ডাল লেকের অপরূপ পরিবেশে অবস্থিত হোটেলটি অনেক পর্যটক ও দর্শনার্থীদের জন্য অন্যতম আকর্ষনীয় একটি গন্তব্য৷ দ্যা ললিত গ্রান্ড প্যালেস, শ্রীনগর পূর্বের মহারাজাদের বাসস্থান হিসাবে ব্যবহৃত হত৷ বর্তমানে সুন্দরভাবে সংস্কারের মাধ্যমে এটিকে একটি অন্যতম সুষমামন্ডিত হোটেলে রূপান্তরিত করা হয়েছে৷
দ্যা ললিত গ্রান্ড প্যালেস হোটেলটি ভারতের কাশ্মীরের শ্রীনগরে ডাল লেকের নিকটে অবস্থিত৷ এটি শ্রীনগর আন্তর্জাতিক বিমানবন্দর হতে ১৮ কিলোমিটার(গাড়ি পথে ৪৫ মিনিটের রাস্তা) এবং ট্যুরিস্ট রিসিপশন সেন্টার হতে গাড়ি পথে ১৫ মিনিট দূরত্বে অবস্থিত৷ হোটেলটি হতে সবচেয়ে নিকটের রেলওয়ে স্টেশন হচ্ছে জম্মু৷ 
১৯১০ সালে মহারাজা প্রতাপ সিং ভবনটি নির্মাণ করেন৷ হোটেলটি ভারতের বিভিন্ন ঐতিহাসিক ঘটনা এবং কাল পরিক্রমার অন্যতম স্বাক্ষী৷ হোটেলটিতে লর্ড মাউন্টব্যাটেনের মত ঐতিহাসিক ব্যক্তিত্ব আতিথ্য গ্রহণ করেছেন৷ এছাড়া এর আঙিনায় অবস্থিত চিনার গাছের তলায় মহাত্মা গান্ধী ও মহারাজা হরি সিং এর মত ব্যক্তিত্বরা সমবেত হয়েছেন এবং সমাবেশের স্থান হিসাবে ব্যবহার করেছেন৷
মহারাজা হরি সিং এবং তার স্ত্রী প্রায়ই তাদের প্রাসাদে মেহমানদের দাওয়াত করতেন এবং নিজেরা রান্না করে খাওয়াতেন৷ ভবনটির প্রধান আঙিনা এবং এর চারপাশের লন মহারাজা ও আমন্ত্রিত অতিথিদের সমাবেশ এবং আড্ডার স্থান হিসাবে ব্যবহৃত হত৷
মহারাজার বিশেষ অতিথিদের মধ্য একজন, লর্ড মাউন্টব্যাটেন ১৯৪৭ সালে প্রাসাদটির ভাইসরয় স্যুইটে অবস্থান করেন৷ যে চিনার গাছের তলায় গান্ধীজি এবং মহারাজা হরি সিং মিলিত হয়েছিলেন এবং আলোচনা করেছিলেন, তা এখনও বর্তমান রয়েছে৷ ভারতের স্বাধীনতা পরবর্তী বছরে মহারাজা হরি সিং মুম্বাই চলে যান এবং তখন গুলাব ভবনকে দ্যা গ্রান্ড প্যালেস হোটেলে রূপান্তরিত করা হয়৷ যা, ১৯৫৬ সালে ছিল শ্রীনগরের একমাত্র পাঁচ তারকা হোটেল৷
হোটেলটিতে অতিথিদের আরামদায়ক অবস্থানের জন্য বিলাসবহুল কক্ষ রয়েছে৷ রূমগুলোর মধ্য স্মোকিং ও নন-স্মোকিং রূমেরও সুবিধা বিদ্যমান রয়েছে৷ বিভিন্ন সার্ভিসসমূহের মধ্য রয়েছে উন্নতমানের ও সুস্বাদু খাবার পরিবেশনের জন্য রেস্টুরেন্ট(দ্যা চিনার গার্ডেন, দ্যা চিনার-দ্যা অল ডে কফি শপ), সুইমিং পুল সুবিধা, স্পা, কেনাকাটার জন্য শপিং মল, মিটিং বা কনফারেন্সের জন্য রূম, জিম, ব্যাংকোয়েট সার্ভিস, বার(ডাল বার), বিজনেস সেন্টার, ট্রাভেল ডেস্ক, লকার, মানি এক্সচেঞ্জার ইত্যাদি৷ অবস্থানরত অতিথিদের জন্য হোটেলটিতে ওয়াই-ফাই সুবিধাও বিদ্যমান রয়েছে৷
২০১৬–১৭ বাংলাদেশ ক্রিকেট দলের শ্রীলঙ্কা সফর

বাংলাদেশ জাতীয় ক্রিকেট দল তিনটি টেস্ট ক্রিকেট, তিনটি একদিনের আন্তর্জাতিক এবং দুইটি টুয়েন্টি২০ আন্তর্জাতিক খেলার জন্য শ্রীলঙ্কা সফর করে, যা মার্চ থেকে এপ্রিল ২০১৭-এ অনুষ্ঠিত হয়। এই সফরের দ্বিতীয় টেস্ট ম্যাচটি ছিল বাংলাদেশের ১০০ তম টেস্ট ম্যাচ। এই সফরের শুরুতে টেস্ট ম্যাচকে সামনে রেখে দু'দিনের একটি অনুশীলনমূলক ম্যাচ এবং ওয়ানডেকে সামনে রেখে একদিনের একটি অনুশীলনমূলক ম্যাচ অনুষ্ঠিত হয়। টেস্ট সিরিজটি ৭ মার্চ শুরু হয়; বাংলাদেশের জন্য ৭ই মার্চ তারিখটি অত্যন্ত গুরুত্বপূর্ণ তারিখ হওয়ায় টেস্ট সিরিজের স্বত্ব কেনা প্রতিষ্ঠান সিরিজের নামকরণ করে জয় বাংলা কাপ।
সিরিজ শুরুর আগে, শ্রীলঙ্কার অধিনায়ক অ্যাঞ্জেলো ম্যাথিউস হ্যামস্ট্রিং ইনজুরির কারণে টেস্ট দল থেকে বাদ যান। রঙ্গনা হেরাথকে তার জায়গায় অধিনায়ক হিসাবে ঘোষণা করা হয়। পরবর্তীতে, ম্যাথিউস ওডিআই এবং টি২০আই সিরিজ খেলার জন্য সুস্থ না হতে পারায় উপুল থারাঙ্গা উভয় ফরম্যাটের জন্য দলের অধিনায়ক হিসাবে ঘোষণা করা হয়।
টেস্ট সিরিজটি ১-১-এ ড্র হয়। প্রথম ম্যাচটি বাংলাদেশ ২৫৯ রানে পরাজিত হলেও দ্বিতীয় ম্যাচে বাংলাদেশ ৪ উইকেটে জয় লাভ করে। এটি টেস্ট ম্যাচে শ্রীলঙ্কার বিপক্ষে বাংলাদেশের প্রথম জয়। টেস্টে এটি তাদের নবম জয় এবং বিদেশের মাটিতে চতুর্থ জয়। একদিনের আন্তর্জাতিক সিরিজটিও ১-১-এ ড্র হয়। বৃষ্টির কারণে ওডিআই সিরিজের দ্বিতীয় ম্যাচে কোন ফলাফল হয়নি। সফরের টি২০আই সিরিজটিও ১-১-এ ড্র হয়।
একদিনের আন্তর্জাতিক সিরিজটি শেষে, বাংলাদেশের অধিনায়ক মাশরাফি মুর্তজা তৃতীয় ম্যাচে স্লো ওভার রেট বজায় রাখার জন্য এক ম্যাচের জন্য সাসপেন্ড করা হয়। টি২০আই সিরিজের প্রথম ম্যাচে মুদ্রা নিক্ষেপের সময় মাশরাফি মুর্তজা এই সিরিজ শেষে টি২০আই থেকে অবসর নেয়ার ঘোষণা দেন।
অগ্নি ২

অগ্নি ২ ইফতেখার চৌধুরী পরিচালিত ২০১৫ সালের একটি বাংলাদেশি-ভারত যৌথ প্রযোজনার অ্যাকশন চলচ্চিত্র। এটা অগ্নি চলচ্চিত্র সিরিজের দ্বিতীয় কিস্তি। এতে প্রধান ভূমিকায় অভিনয় করেন মাহিয়া মাহি, ওম। এছাড়া আরও অভিনয় করেন আশিষ বিদ্যার্থী, রবিউল ইসলাম ও অমিত হাসান। পূর্ববর্তী চলচ্চিত্র অগ্নি থেকে মাহিই একমাত্র অভিনয়শিল্পী যিনি এই দ্বিতীয় কিস্তিতে অভিনয় করেন।
পিতার মৃত্যুর প্রতিশোধ নিতে গুলজার ও তার গ্যাং কে হারানোর পর তানিশা শিশিরের সঙ্গে বাংলাদেশে ফেরত আসে আবার স্বাভাবিক জীবন যাপন করতে । শিশির, তানিশার প্রেমিক একজন মারাত্মক গুপ্তঘাতক এবং গুলজার অপরাধ সিন্ডিকেটের একজন সদস্য ছিলো, সে পরে তানিশাকে তার বাবার মৃত্যুর প্রতিশোধ নিতে সাহায্য করে । শিশির তানিশার জন্য স্থায়ীভাবে বাংলাদেশে ফেরার সিদ্ধান্ত নেয় । কিন্তু পাইথন, গুলজারের ভাই এবং একটি বৃহৎ অপরাধ সিন্ডিকেটের নেতা তাকে হত্যা করে ভাই মৃত্যুর জন্য প্রতিশোধ নিতে । তানিশা শিশিরের হত্যাকারী পাইথনকে হত্যা করার শপথ নেয় ।তবে পাইথন এর আসল পরিচয় বহির্বিশ্বের কাছ থেকে অজানা । তাই, তানিশা অন্যান্য কুখ্যাত অপরাধীদের পাইথনের এর অবস্থান ট্রেস করার সিদ্ধান্ত নেয় । তানিশা থাইল্যান্ডে পাইথন এর অবস্থান জানতে পারে এবং থাইল্যান্ড যাওয়ার সিদ্ধান্ত নেয়। তানিশা তার পরিচয় গোপন করে থ্যাইল্যান্ড আসে। পাইথনকে খুজতে খুজতে সেখানে দেখা হয় ইশানে সাথে, ইশান পাইথন এর অপরাধ সংগঠনের একজন সদস্য যা তানিশ জানতো । কিন্তু, সে জানতো না ইশানই পাইথনকে শিশিরের ঠিকানা দিয়েছে। ইশান তানিশার আসল পরিচয় না জেনেই তার প্রেমে পড়ে যায়। শেষে ইশানের সাহায্যেই পাইথনকে শেষ করে তানিশ ।
"অগ্নি ২" চলচ্চিত্রের সুর ও সঙ্গীত পরিচালনা করেছেন স্যাভি গুপ্ত ও আকাশ। গীত রচনা করেছেন প্রিয় চট্টোপাধ্যায়, রিদ্ধি ও আকাশ। গানে কণ্ঠ দিয়েছেন নেহা কাকার, বেনি দয়াল, নাকাশ আজিজ, লেমিস, আকাশ, তুহিন ও রাজদ্বীপ। চলচ্চিত্রে পাঁচটি গান রয়েছে।
অগ্নি ২ মুক্তির সময়, পরিচালক ইফতেখার চৌধুরী আনুষ্ঠানিকভাবে তৃতীয় কিস্তি অগ্নি ৩র ঘোষণা দেন। চলচ্চিত্রটি কোন বড়ো উৎসবে ২০১৭ সালে মুক্তি দেওয়া হবে।
শক্তির নিত্যতা

পদার্থবিজ্ঞান ও রসায়নে শক্তির নিত্যতার সূত্র জানায় যে কোনো একটি বদ্ধ সিস্টেমের শক্তি সর্বদা ধ্রুব থাকে; এটি সময়ের সাথে পরিবর্তনশীল নয়। এই সূত্রটি সর্বপ্রথম প্রস্তাব এবং পরীক্ষা করেন এমিলি দ্যু শাতলে । এর মানে এই যে শক্তির কোনো সৃষ্টি বা ধ্বংস নেই; বরং এটি কেবল এক রূপ থেকে অন্য রূপে স্থানান্তরিত হয়। উদাহরণস্বরূপ, একটি ডায়নামাইট দন্ড বিস্ফোরিত হলে রাসায়নিক শক্তি গতিশক্তিতে পরিণত হয়। বিস্ফোরণে নির্গত হওয়া সকল শক্তি , যেমন- বিস্ফোরণের পর ডাইনামাইট দন্ডের গতিশক্তি ও বিভব শক্তি এবং বিস্ফোরণের তাপ ও শব্দ একত্রিত করা হলে বিস্ফোরণে ক্ষয় হওয়া প্রকৃত রাসায়নিক শক্তির মানের সমান হবে।
সবচেয়ে গুরুত্বপূর্ণ বিষয় হচ্ছে, শক্তির নিত্যতা সূত্রটি গৃহীত হয় ভরের সংরক্ষণশীলতা থেকে। যাই হোক, আপেক্ষিকতার বিশেষ তত্ত্ব থেকে প্রমাণিত হয় যে ভর এবং শক্তি পরস্পর সম্পর্কিত "(E=mc²)" । E=mc² সমীকরণটি ভর-শক্তি সমতা নির্দেশ করে এবং বিজ্ঞান বর্তমানে এটি মেনে নিয়েছে যে কোনো বস্তুর ভর-শক্তি সংরক্ষিত থাকে। তাত্ত্বিকভাবে, এটি নির্দেশ করে যে ভর এবং শক্তি পরস্পর রূপান্তরিত হতে পারে। যাই হোক, এটি কেবল চরম ভৌত অবস্থায় ই সম্ভব, যেমন- বিগ ব্যাং এর পর যেভাবে পৃথিবী একিভূত হচ্ছিল অথবা কৃষ্ণগহ্বর এর কৃষ্ণবস্তু বিকিরণ ।
এমি ন্যোটার এর সূত্র- সময়ের সাথে পদার্থবিজ্ঞানের সূত্রসমূহ অপরিবর্তিত থাকে ; এটি দিয়ে শক্তির নিত্যতা অকাট্যভাবে প্রমাণ করা যায়। শক্তির নিত্যতার ফলস্বরূপ বোঝা যায় যে প্রথম বিভাগ অবিরাম গতি মেশিনটি বাস্তবে সম্ভব নয় । সুতরাং, বলা যায়, বাহ্যিক শক্তি সরবরাহ ব্যতীত কোনো সিস্টেম কর্তৃক অনবরত শক্তির সরবরাহ পাওয়া সম্ভব নয়। শক্তির সংজ্ঞার উপর নির্ভর করে যুক্তিসাপেক্ষে সাধারণ আপেক্ষিকতার তত্ব দিয়ে শক্তির নিত্যতা সূত্র লঙ্ঘন করা যায়।
খ্রিষ্টপূর্বাব্দ ৫৫০ এর সময়কার প্রাচীন দার্শনিকদের ধারণা ছিল যে কিছু অন্তর্নিহিত পদার্থ সংরক্ষণ করে সবকিছু তৈরী হয়েছে । কিন্তু আমরা যেটাকে ভর-শক্তি হিসেবে জানি সেটা এভাবে শনাক্ত করা যায় না (যেমন, থালেস এটাকে জল ভেবেছিলেন) । এমপেডোক্লেস (খ্রিষ্টপূর্বাব্দ ৪৯০-৪৩০) এর মতে বিশ্বব্ৰহ্মাণ্ড, চার উপাদান (পৃথিবী, বায়ু, জল, অগ্নি) দিয়ে গঠিত । এই সকল উপাদানের ক্রমাগত মিশ্রণ বা পরিবর্তনেই ব্ৰহ্মাণ্ড গঠন হয়েছে ।
১৬০৫ সালে সাইমন স্টেভিনাস প্রথম ধরনের অবিরাম গতি যন্ত্রের উপর বেশ কিছু স্থিতিবিদ্যা সংক্রান্ত প্রশ্নের সমাধান করেন ।
১৬৩৮ সালে গ্যালিলিও বিভিন্ন ঘটনার ব্যাখ্যা প্রকাশ করেন । এর মধ্যে 'বিঘ্নিত দোলক' এর বিশ্লেষণও ছিল, যেখানে শক্তির সংরক্ষণ নীতি মেনে স্থিতিশক্তি থেকে গতিশক্তিতে রূপান্তর হয় এবং গতিশক্তি থেকে স্থিতিশক্তিতে রূপান্তর হয় ।
ক্যাশ রেজিস্টার

ক্যাশ রেজিষ্টার বা অর্থ নিবন্ধকারী একটি যান্ত্রিক বা বৈদ্যুতিক যন্ত্র যার সাহায্যে বিক্রয় কেন্দ্রে লেনদেনের হিসাব ও নিবন্ধ করা হয় । নগদ অর্থ বা মূল্যবান কাগজ সংরক্ষণের জন্য এর সাথে ড্রয়ার সংযুক্ত থাকে।
রিসিটের মাধ্যমে নথি সংরক্ষণের উদ্দেশ্যে রেজিষ্টার সাধারণত প্রিন্টার বা ছাপানো যন্ত্রের সাথে বৈদ্যুতিকভাবে যুক্ত থাকে,যা রিসিট ছাপাতে সাহায্য করে ।
মার্কিন যুক্তরাষ্ট্রের গৃহযুদ্ধ চলাকালে জেমস রিটি এবং জন ব্রিচ নামক ব্যক্তি ক্যাশ রেজিষ্টার আবিষ্কার করেন । জেমস মার্কিন যুক্তরাষ্ট্রের ডায়টন, ওহিয়ো রাজ্যের একটি সেলুনের মালিক ছিলেন । তিনি চাইতেন, তার লভ্যাংশ যাতে কোনভাবেই অপহরণ না হোক।
প্রথম দিকের ক্যাশ রেজিষ্টারগুলো মূলত যান্ত্রিক ছিল যাতে রিসিপ্ট ছাপানোর ব্যবস্থা ছিলনা। প্রতিবার লেনদেনের জন্য কর্মচারীদের রেজিষ্টার টেলিফোনে মোট অঙ্ক তুলতে হতো,এরপর ক্যাশ ড্রয়ার খুলার সাথে সাথেই ঘণ্টার আওয়াজের মাধ্যমে ম্যানেজারকে নতুন লেনদেনের বিষয়ে সতর্ক করতো। কোষাধ্যক্ষকে টাকা বিনিময়ের জন্য রেজিষ্টারটি খুলতে হতো,যার মাধ্যমে নতুন লেনদেন হয়েছে বুঝা যেত ।
সাইক্সের রাতচরা

সাইক্সের রাতচরা () (বৈজ্ঞানিক নাম:"Caprimulgus mahrattensis") হচ্ছে দক্ষিণ এশিয়ার একটি রাতচরা। এই প্রজাতির নামটি কর্নেল উইলিয়াম হেনরি সাইক্স-এর নামকে স্মরণীয় করে, যিনি ভারতে ব্রিটিশ সামরিক দায়িত্ব পালন করেন।
এই প্রজাতির পাখিদের শরীরে মেটে ও হালকা খয়েরি রঙের মিশ্রণ রয়েছে। ডানা ও লেজের কিছু কিছু জায়গায় স্পষ্ট সাদা রঙের পালক থাকে। এই প্রজাতির পাখিদের ২১ থেকে ২৩ সেন্টিমিটার দীর্ঘ হতে দেখা যায়। প্রকৃতির সঙ্গে এরা এমনভাবে মিশে থাকে যে সহজে চোখে পড়ে না।